NOMEAMENTO TENENTE ALCALDE E DELEGACIÓNS COMPETENCIAS CONCELLERÍAS
ADMINISTRACIÓN LOCAL — Municipal — Rodeiro (Outros documentos, notificacións e informacións públicas, 25/03/2021)

En cumprimento do disposto no artigo 46.1 do Real Decreto 2568/1986, do 28 de novembro, polo o que se aproba o Regulamento de Organización, Funcionamento e Réxime Xurídico das Entidades Locais, publícase para xeral coñecemento que o Sr. alcalde, con data 9 de marzo de 2021, ditou a Resolución que deseguido literalmente se transcribe “Tendo en conta a elección de Alcaldía efectuada no Pleno Extraordinario de data 6 de marzo de 2021 e sendo preciso determinar as novas tenencias de Alcaldía que sustituirán nos casos de ausencia, enfermidade ou impedimento á Alcaldía, así como as delegacións de atribucións. De conformidade co disposto nos artigos 21.2 da Lei 7/1985, de 2 de abril, reguladora das bases do réxime local (LRBRL) e 46.1 do Regulamento de organización, funcionamento e réxime xurídico das entidades locais (ROF) de 28 de novembro de 1986 Primeiro.- Nomear coma Tenente de Alcalde a D. Uxio Aghmiri Haynes. Corresponderá ao Tenente de Alcalde, en canto tal, substituir na totalidade das súas funcións, ao Alcalde, nos casos de ausencia, enfermidade ou impedimento que imposibilite a este para o exercicio das súas atribucións, así coma desenvolver as funcións do Alcalde nos supostos de vacante na Alcaldía ata a toma de posesión do novo Alcalde. Segundo.- Dentro do marco das atribucións da Alcaldía, e para conferir as conseguintes delegacións, establécese o funcionamento dos servicios municipais, nas seguintes áreas: 1.- Área de educación, turismo, comunicación, patrimonio e comercio.2.- Área de cultura, infancia, igualdade, medio ambiente e voluntariado.3.- Área de deportes, xuventude e montes.4.- Área de Medio Rural e servizos básicos.5.- Área de Urbanismo, economía e servizos sociais. Terceiro.- As delegacións conferidas, comprenden a dirección interna e a xestión dos servizos correspondentes. Non inclúen a facultade de emitir actos que afecten a terceiros, nin en consecuencia, a de resolver na vía administrativa. Cuarto.- Efectuar ao abeiro do artigo 43.5. b) do Regulamento de organización, funcionamento e réxime xurídico das entidades locais de 28 de novembro de 1986, as seguintes delegacións especiais: 1.- Concelleiro delegado de educación, turismo, comunicación, patrimonio e comercio, D. Uxio Aghmiri Haynes.2.- Concelleira delegada de cultura, infancia, igualdade, medio ambiente e voluntariado, Dª Ana Belén Calvo Mariño.3.- Concelleiro delegado de deportes, xuventude e montes, D. José Manuel Camba Mejuto.4.- Concelleiro delegado de Medio Rural e sevizos básicos, D. José Manuel Fernández Otero.5.- Concelleira delegada de urbanismo, economía e servizos sociais, Dª María Dolores Simón Valladares. Quinto.- Notificar persoalmente a presente resolución aos designados, que se considerará aceptada tacitamente, salvo manifestación expresa; e remitir o Decreto do nomeamento ao Boletín Oficial da Provincia para a súa publicación no mesmo, igualmente publicar o Decreto no taboleiro de anuncios do Concello, sen prexuízo da súa efectividade dende o día seguinte. Sexto.- Dar conta ao Pleno do Concello desta Resolución na primeira sesión que se celebre. Mándao e asínao o señor alcalde do que eu, secretario-interventor acumulado dou fe, en Rodeiro na data da sinatura electrónica á marxe”. Rodeiro na data da sinatura electrónica á marxe O Alcalde Rubén P. Quintá Quintá